b'\n_START_ARTICLE_\nVitez za volanom (TV-serija, 1982)\n_START_SECTION_\nVsebina\n_START_PARAGRAPH_\nMilijarder Wilton Knight re\xc5\xa1i policijskega detektiva in poro\xc4\x8dnika Michaela Arturja Longa, ki je bil med opravljanjem slu\xc5\xbebenih dol\xc5\xbenosti ustreljen v obraz in je skoraj umrl. Wiltonovi zdravniki so s plasti\xc4\x8dno operacijo popolnoma spremenili iznaka\xc5\xbeeni Longov obraz in mu dali novo identiteto ter novo ime. Michael Artur Long je tako postal Michael Knight. Wilton je za svoj pilotni projekt \xc2\xbbFoundation for Law and Government\xc2\xab\xc2\xa0(FLAG) izbral Michaela za vodilnega agenta na terenu. Druga polovica projekta je avto Knight Industries Two Thousand (KITT) z ra\xc4\x8dunalni\xc5\xa1ko tehnologijo in umetno inteligenco._NEWLINE_Vodja pilotnega projekta FLAG je Devon Miles, ki Michaelu daje vsa potrebna navodila in napotke. Kot vodilni in\xc5\xbeenir in mehanik je za KITTa odgovorna Dr. Bonnie Barstow, v vlogi Devonove asistentke pa jo v drugi sezoni za\xc4\x8dasno nadomesti April Curtis.\n_START_SECTION_\nAvtomobil\n_START_PARAGRAPH_\nKITT (kratica za Knight Industries Two Thousand), je izmi\xc5\xa1ljen lik oz. avtomobil, ki ga je ustvaril Glen A. Larson. Gre za serijski \xc5\xa1portni avtomobil Pontiac Trans-Am iz leta 1982, ki so ga za potrebe serije malce priredili. Stro\xc5\xa1ki predelave so takrat zna\xc5\xa1ali okrog 100.000 USD (dana\xc5\xa1njih 245.000 USD). Nos in armaturno plo\xc5\xa1\xc4\x8do avtomobila je oblikoval in predelal Michael Scheffe.\n_START_SECTION_\nGlasba\n_START_PARAGRAPH_\nUvodno glasbo ali \xc5\xa1pico \xc2\xbbKnight Rider Theme\xc2\xab\xc2\xa0sta napisala ameri\xc5\xa1ki skladatej Stu Phillips in Glen A. Larson. Ostalo glasbo so napisali: Stu Phillips za 13 epizod, Don Peake za 75 epizod, Glen A. Larson je soavtor glasbe samo za epizodo \xc2\xbbK.I.T.T. vs. K.A.R.R.\xc2\xab\xc2\xa0ter Morton Stevens kot avtor glasbe samo za epizodo \xc2\xbbDeadly Maneuvers\xc2\xab.'